CELEX: 62009CN0457
Language: el
Date: 2009-11-23 00:00:00
Title: Υπόθεση C-457/09: Αίτηση εκδόσεως προδικαστικής αποφάσεως την οποία υπέβαλε το tribunal de première instance de Liège (Βέλγιο) στις 23 Νοεμβρίου 2009 — Claude Chartry κατά État belge

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/3
            
         Αίτηση εκδόσεως προδικαστικής αποφάσεως την οποία υπέβαλε το tribunal de première instance de Liège (Βέλγιο) στις 23 Νοεμβρίου 2009 — Claude Chartry κατά État belge
   (Υπόθεση C-457/09)
   2010/C 37/05
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   
      Προσφεύγων: Claude Chartry
   
      Καθού: État belge [Βελγικό Δημόσιο]
   
      Προδικαστικό ερώτημα
   
   Αντίκεινται το άρθρο 6 της Συνθήκης για την Ευρωπαϊκή Ένωση που υπεγράφη στο Μάαστριχτ στις 7 Φεβρουαρίου 1992, και τέθηκε σε ισχύ την 1η Νοεμβρίου 1993, καθώς και το άρθρο 234 της Συνθήκης περί ιδρύσεως της Ευρωπαϊκής Κοινότητας σε εθνικό νόμο, όπως ο νόμος της 12ης Ιουλίου 2009, που τροποποιεί το άρθρο 26 του ειδικού νόμου της 6ης Ιανουαρίου 1989 περί του Διαιτητικού δικαστηρίου, ο οποίος επιβάλλει στον εθνικό δικαστή ο οποίος διαπιστώνει ότι ένας φορολογούμενος πολίτης στερείται της αποτελεσματικής δικαστικής προστασίας που κατοχυρώνει το άρθρο 6, της Ευρωπαϊκής Σύμβασης για την προστασία των δικαιωμάτων του ανθρώπου και των θεμελιωδών ελευθεριών που ενσωματώνεται στο κοινοτικό δίκαιο με άλλο εθνικό νόμο και συγκεκριμένα, με το άρθρο 49 του προγραμματικού νόμου της 9ης Ιουλίου 2004, να αποταθεί προηγουμένως στο συνταγματικό δικαστήριο χωρίς να μπορεί αμέσως να εξασφαλίσει το άμεσο αποτέλεσμα του κοινοτικού δικαίου στη δίκη που εκκρεμεί ενώπιον του και να ασκήσει περαιτέρω τον έλεγχο συμβατότητας οσάκις το συνταγματικό δικαστήριο έχει αναγνωρίσει το συμβατό του εθνικού νόμου με τα θεμελιώδη δικαιώματα που κατοχυρώνει ο τίτλος ΙΙ του βελγικού συντάγματος;